Diari Oficial de la Generalitat Valenciana


Sumari del DOGV 8067, del 21-06-2017 (2017/4954)

Notificació de la sentència dictada en el procediment ordinari número 109/2016.
-------------------------------------------------------------------------------

### Dades del document

Número de DOGV
:   8067

Data del DOGV
:   21-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4954


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el procediment ordinari número 109/2016. [2017/4954]  
Procediment ordinari (TMU-513.6.8) número 109/2016-9  
De: Comunitat de Propietaris Avinguda Peris i Valero, 126, de València.  
Procuradora: Gabriela Montesinos Martínez.  
Contra: Irimel Baciu, Margareta Adina Ionita i Bankia.  
Procuradora: Elena Gil Bayo.   
En aquest procediment judici ordinari LPH número 109/2016, seguit a instàncies de la Comunitat de Propietaris Aavinguda Peris i Valero, 126, de València, contra Irimel Baciu, Margareta Adina Ionita i Bankia, s'ha dictat la sentència l'extracte de la qual és com segueix:  
  
«Jutjat de Primera Instància número 10 de València  
Avinguda del Saler (Ciutat de la Justícia), 14, 3r  
Judici ordinari número 109/2016  
Sentència número 128/2017  
València, 5 de maig de 2017  
Juan Carlos Artero Mora, magistrat titular del Jutjat de Primera Instància número 10 de València, he vist aquestes actuacions de judici ordinari, seguides en aquest jutjat amb el número 109/2016, promogudes per la Comunitat de Propietaris de l'Avinguda Peris i Valero, número 126, de València, representada per la procuradora Gabriela Montesinos Martínez i defesa per la lletrada M.ª José Hernández Lahuerta, contra Irimel Baciu i Margareta Adina Ionita, declarats en rebel·lia, i contra Bankia, SA, representada per la procuradora Elena Gil Bayo i defesa per la lletrada Nuria Asunción Rodríguez, sobre la reclamació d'una quantitat i declaració de preferència de crèdit.  
Dispositiva  
Estime la demanda interposada per la Comunitat de Propietaris Avinguda Peris i Valero, 126, de València, contra Irimel Baciu, Margareta Adina Ionita i Bankia, SA:  
1. Condemne Irimel Baciu i Margareta Adina Ionita a pagar a l'actora la quantitat de 1.156,57 euros, més els interessos legals d'aquesta quantitat des del 14 de gener de 2016.  
2. Declare la preferència del crèdit de la comunitat de propietaris demandant respecte a les dues hipoteques constituïdes a favor de Bankia, que graven l'habitatge porta número 12 de l'edifici siti a l'avinguda de Peris i Valero, número 126, de València (finca registral núm. 69749, secció 3a de Russafa, inscrita al tom llibre 1004, foli 14, del Registre de la Propietat núm. 4 de València), per l'import de 1.156,57 euros, als efectes de la constància registral d'aquesta preferència amb caràcter real.  
3. Condemne Irimel Baciu i Margareta Adina Ionita al pagament de les costes processals causades.  
4. No faig imposició de costes pel que fa a Bankia, SA.  
Notifiqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació dins del termini de 20 dies des que es notifique, a través de la presentació davant d'aquest jutjat d'un escrit en què s'hauran d'exposar les al·legacions en les quals es fonamente la impugnació, a més d'esmentar la resolució contra la qual s'apel·la i els pronunciaments que s'impugnen (art. 458 LEC, modificat per la Llei 37/2011, d'11 d'octubre).  
El recurs no s'admetrà si, en preparar-lo, la part no acredita haver consignat a l'entitat Banco Santander i en el compte de dipòsits i consignacions obert a nom d'aquest jutjat, amb referència a aquest procediment, la quantitat de 50 euros en concepte de dipòsit per a recórrer, d'acord amb la disposició addicional 15a de la Llei orgànica del poder judicial (introduïda per la LO 1/2009, de 3 de novembre).  
El secretari expedirà un testimoniatge d'aquesta resolució, uniu-lo a les actuacions que l'han motivada i porteu-ne l'original al llibre de sentències d'aquest jutjat.  
Aquesta és la meua sentència, que pronuncie, mane i firme.»  
  
I atés que els demandats, Irimel Baciu, amb NIE número X4290?, i Margareta Adina Ionita, amb NIE número 4566?, es troben en parador desconegut, expedisc aquest edicte a fi que els valga de notificació de forma deguda.  
  
València, 8 de maig de 2017.- El lletrat de l'Administració de justícia: Julio Giráldez Blanco.